laion/Wikipedia-Exotic huggingface dataset:
הדום הקרח וורן

הדום הקרח וורן (באנגלית: Warren Ice Piedmont) הוא הדום קרח, בחוף ריימיל בארץ פאלמר בחצי האי האנטארקטי, שבאנטארקטיקה. ההדום ממוקם ממערב להרי טראברס, וגובל בצפונו בנונאטאק טרמינוס, ובדרומו בקרחון ריילי. בעבר ההדום נחשב חלק מקרחון ריילי. ההדום משתרע בכיוון צפון-מערב - דרום-מזרח. ההדום צולם מן האוויר על ידי צי ארצות הברית בשנת 1966, ונסקר על ידי הסקר האנטארקטי הבריטי בין השנים 1970–1973. שמו של ההדום ניתן לו בשנת 1978 על ידי הוועדה המייעצת לשמות אנטארקטיים של בריטניה. ההדום נקרא על שמו של דאגלס א. וורן (Douglas E. Warren), שהיה מנהל מחלקת הסקרים שמעבר לים (Overseas Surveys) בין השנים 1968–1980, והיה אחראי על המיפוי של אנטארקטיקה מטעם בריטניה. • Jane G. Ferrigno, Alison J. Cook, Amy M. Mathie, Richard S. Williams, Jr., Charles Swithinbank, Kevin M. Foley, Adrian J. Fox, Janet W. Thomson, and Jörn Sievers, Coastal-Change and Glaciological Map of the Larsen Ice Shelf Area, Antarctica: 1940–2005, USGS הדום הקרחון וורן באתר הסקר הגאולוגי של ארצות הברית הדום הקרח וורן באתר הגאזט האנטארקטי של ממשלת אוסטרליה הדום הקרח וורן באתר הגאזט האנטארקטי המשווה SCAR של ממשלת אוסטרליה גאזט השמות האנטארקטיים הרשמי של ארצות הברית מידע גאוגרפי והיסטורי מידע גאוגרפי
ביואיק לה סייבר

ביואיק לה סייבר (Buick Le Sabre) היא מכונית גדולה (גודל המכונה בארצות הברית "גודל מלא" - full size) שיוצרה במספר דגמים בידי חטיבת ביואיק של יצרנית המכוניות האמריקנית ג'נרל מוטורס. נפח מנוע: 3791 סמ"ק הספק: 205 כ"ס ב-5200 סל"ד מומנט: 31.8 קג"מ ב-4000 סל"ד תיבת הילוכים: אוטומטית מספר דלתות: 4 קבוצת שיוך: סאלון בגודל מלא מדיה וקבצים בנושא ביואיק לה סייבר בוויקישיתוף ערך זה הוא קצרמר בנושא כלי רכב. אתם מוזמנים לתרום לוויקיפדיה ולהרחיב אותו.
מושל המחוז היהודי האוטונומי

מושל המחוז האוטונומי היהודי (ברוסית: Губернатор Еврейской автономной области) הוא ראש הרשות המבצעת של המחוז האוטונומי היהודי, הנחשב לראש ממשלת המחוז היהודי האוטונומי. משרד המושל הוא תפקיד שנבחר, ובו מכהנים נבחרי הציבור בתקופת כהונה בת ארבע שנים. בעוד שפוליטיקאים בודדים עשויים לכהן כהונות רבות ככל שיוכלו להיבחר בהם, לא ניתן לבחור מושלים ליותר משתי כהונות רצופות. מעונו הרשמי ממוקם בעיר בירוביג'אן. הנגיד הנוכחי הוא רוסטיסלב גולדשטיין, שמשמש בתפקיד מאז ה-12 בדצמבר 2019. הבחירות האחרונות נערכו ב-13 בספטמבר 2015. ברם, בדצמבר 2019, המושל הנבחר הודיע על התפטרותו ובמקומו מונה רוסטיסלב גולדשטיין לממלא מקום עד לבחירות שמתוכננות להיערך בספטמבר 2020. בתקופת ברית המועצות, משרת ראש המחוז נקראה בשם המזכיר הראשון של הוועד המחוזי של המפלגה במחוז היהודי האוטונומי (Первый секретарь областного комитета КПСС Еврейской автономной области). אתר האינטרנט הרשמי של ממשלת המחוז היהודי האוטונומי (ברוסית) Справочник по истории Коммунистической партии и Советского Союза 1898—1991 Административно-территориальное устройство Еврейской автономной области., גרסת ארכיון
תורת יוקאווה

תורת יוקאווה (Yukawa interaction theory) היא התורה שפיתח הידקי יוקאווה המסבירה, כקירוב, את הכוח הגרעיני הפועל בין באריונים (למשל בין פרוטונים ובין ניטרונים בגרעין). מלבד ההאדרונים, החלקיקים בתורת יוקאווה הם פאיונים (או כל סוג אחר של מזון שהוא בעל ספין אפס), הנושאים את הכוח הגרעיני. תורה זו היא קירוב בלבד, בעיקר בגלל שהכוח הגרעיני הוא הכוח השיורי (residual) של הכוח הגרעיני החזק, שנושאיו התגלו מאוחר יותר כבוזונים מסוג גלואונים. לפיכך, תיאור שלם של הכוח הגרעיני מצריך עיסוק בקווארקים, שהם מרכיבי ההאדרונים (שם כולל לבאריונים ומזונים). גם בתור קירוב יש בעיה עם המודל הזה, מכיוון שגם למזונים אחרים יש את היכולת לשמש בתפקיד נושאי הכוח הגרעיני, כאשר הפאיון הוא רק החשוב שבהם. גם מזוני רו ואומגה נושאים את הכוח הגרעיני. התיאור השלם של הכוח הגרעיני החזק ושל הכוח הגרעיני ניתן, כנראה, על ידי כרומודינמיקה קוונטית (QCD). ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
הר איסינג'ר

הר איסינג'ר או הר איסינגר (באנגלית: Mount Eissinger) הוא הר גדול דמוי מצוק בארץ פאלמר, בחצי האי האנטארקטי, שבאנטארקטיקה. ההר ממוקם בצידו הצפוני של קרחון ריילי. פסגת ההר שטוחה ומכוסה שלג; לאורך צידו הצפונית של ההר מצוקי סלע חשופים משלג; המצוק כמעט אנכי, וגובהו 500 מטרים מעל המישור שלרגליו. גובהו של ההר 1,195 מטרים מעל פני הים. הר איסינג'ר הוא אחד מהרי טראברס. ההר מופה על ידי הסקר הגאולוגי של ארצות הברית בשנת 1974. שמו של ההר ניתן לו על ידי הוועדה המייעצת לשמות אנטארקטיים. ההר נקרא על שמו של קארלהיינז איסינג'ר (Karlheinz Eissinger), שהיה מהנדס טופוגרפי במשלחת הסקר לארץ אלזוורת' של הסקר הגאולוגי של ארצות הברית, אשר חקרה את ארץ אלזוורת' בין השנים 1968–1969. הר איסינג'ר באתר הסקר הגאולוגי של ארצות הברית הר איסינג'ר באתר הגאזט האנטארקטי של ממשלת אוסטרליה הר איסינג'ר באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי מידע גאוגרפי מידע גאוגרפי על הרי טראברס
המתווך: ראלף באנץ' והסכסוך הערבי-ישראלי 1949-1947

המתווך: ראלף באנץ' והסכסוך הערבי-ישראלי 1947–1949 הוא ספר עיון שנכתב בידי החוקר אלעד בן-דרור ויצא לאור בשנת 2012 בהוצאת מכון בן-גוריון. בשנת 2016 יצא הספר לאור באנגלית בשם "Ralph Bunche and the Arab-Israeli Conflict: Mediation and the UN 1947–1949". הספר עוסק בפועלו של ראלף באנץ' בשנים 1947–1949 בניסיונות האו"ם בפתרון הסכסוך היהודי-ערבי על ארץ ישראל. בשנים אלו היה לאו"ם השפעה מכרעת על ההיסטוריה של ארץ ישראל ועל הסכסוך היהודי-ערבי, באותן שנים באנץ' החזיק בתפקידים חשובים בהם יועץ לוועדת החקירה של האו"ם, שהמליצה ב-1947 על תוכנית החלוקה, ראש מזכירות הוועדה שנדרשה להוציא לפועל את תוכנית החלוקה, עוזר בכיר של פולקה ברנדוט, ולבסוף ראש מנגנון התיווך מטעם האו"ם, שסיים רשמית את מלחמת העצמאות, בהסכמי שביתת הנשק שיצרו את גבולות הקו הירוק. בשנת 1950 הוענק לבאנץ' פרס נובל לשלום בין היתר על גיבושה של הסכמי שביתת הנשק. ענת שטרן, ‏האיש מאחורי גבולות 1967 – ביקורת ספר, בין הקטבים ‏25, מרץ 2020, עמ' 237–245 Simon A. Waldman, BOOK REVIEW Ralph Bunche and the Arab-Israeli Conﬂict: Mediation and the UN, 1947–1949, Journal of Israeli History, 2016 הספר "המתווך: ראלף באנץ' והסכסוך הערבי-ישראלי 1949-1947", באתר "סימניה" המתווך: ראלף באנץ' והסכסוך הערבי-ישראלי 1949-1947, באתר OCLC (באנגלית)
קר דרווין

קֶר דרֵווין (בוולשית: Caer Drewyn) הוא מבצר גבעה מתקופת הברזל המוקדמת הממוקם בין העיירה ל'אנגול'ן לקורוון בדנבישייר, צפון-מזרח ויילס. המבצר הוקם בתקופת הברזל המוקדמת סביב 500 לפנה"ס על גבעה אסטרטגית החולשת על מפגש עמק הדי עם עמק קלוויד. מבצר קר דווין כלל חומות אבן בעובי של בין 5 ל-7 מטרים בגובה של כ-10 מטרים, המתחם הוקם בצורה מלבנית כאשר הפינה הצפון-מזרחית עוברת על שיא גובה הגבעה, המתחם משתרע על שטח של כ-30,000 מטר רבוע. למבצר שתי כניסות עיקריות, כאשר המרכזית בפינה הדרום-מזרחית כללה מבנה שער הגנתי, בשונה ממבצרי גבעה נפוצים באזור קר דרווין לא כלל חפירים הגנתיים סביב החומות. השימוש של המתחם אינו ברור לחלוטין אך ככל הנראה שימש יישוב קטן מאחורי החומות, ייתכן והמבצר המשיך להיות בשימוש עד לכיבוש הרומאי של צפון ויילס וייתכן שהמשיך להיות בשימוש או שהשתלב ביישוב הרומאי שהוקם בסמוך מדרום (כיום קורוון - Corwen). על פי אגדה, מבצר קר דרווין שימש את אווין גלינדור כמצודה ומקום לריכוז צבאו במהלך המרד הוולשי בשנת 1400. אווין עצמו היה שליט אזורי שאחוזתו מספר קילומטרים בודדים מזרחית לקר דרווין. התיאור הראשון של האתר היה בספרו של החוקר הוולשי אדוארד לוייד מסוף המאה ה-17, שתיאר את המתחם כמקום בו שומרים צאן בשעת מלחמה. בסקירה משנת 4–1993 של החזזית על אבני המבצר, נמצאו כ-60 מיני חזזית שונים חלקם נדירים מאוד באזור, מה שמצביע על אפשרות שאבני המבצר הועברו לאתר ממקום מרוחק. האתר פתוח לציבור ללא תשלום וניתן להגיע עליו בעליה רגלית מהעיירה קורוון. השביל המוביל למתחם חומת האבן הצפונית הפינה הצפון-מזרחית חומות המתחם לכיוון דרום ועמק הדי טירת דינס בראן - מבצר גבעה סמוך ממזרח מדיה וקבצים בנושא קר דרווין בוויקישיתוף קר דווין מתוך אתר 'אזור היופי הטבעי רכס קלוויד והדי'.
כנופיות לונדון

כנופיות לונדון (באנגלית: Gangs of London) היא סדרת טלוויזיה פעולה בריטית-אמריקאית בבימויו של גארת' אוונס, המגוללת מאבקים בין כנופיות יריבות לארגוני פשע אחרים בלונדון של ימינו. תשעת פרקי הסדרה ישודרו בבריטניה ב-23 באפריל רשת Sky Atlantic ובארצות הברית ברשת Cinemax. הסדרה נוצרה על ידי במאי הקולנוע גארת' אוונס ומאט פלנרי, המתארת את עולם הפשע של לונדון. העונה הראשונה עלתה כולה בבכורה -23 באפריל 2020 ברשת Sky Atlantic. רשת הטלוויזיה הפיקה עונה שנייה בת שמונה פרקים לסדרה אשר תשודר בשנת 2022. כנופיות לונדון, מתרחשת בלב אחת הערים הדינמיות והרב-תרבותיות בעולם, מספרת את סיפורה של העיר מתפרקת בשל מאבקי הכוח הסוערים של הכנופיות הבינלאומיות השולטות בה, בוואקום השלטוני הפתאומי שנוצר כאשר ראש משפחת הפשע החזקה ביותר של לונדון נרצח. במשך 20 שנה היה פין וואלאס הפושע החזק ביותר בלונדון. מיליארדי לירות שטרלינג זרמו בארגונו בכל שנה. אבל עכשיו הוא מת - ואף אחד לא יודע מי הורה על ההתנקשות. עם יריבים בכל מקום, שון וואלאס האימפולסיבי, בסיוע משפחת דומאני מנסה לתפוס את מקום אביו. אם המצב כבר לא היה מסוכן מספיק, התגלגלות השלטון לרגליו שון גורמת לזעזוע בעולם הפשע הבינלאומי. האדם היחיד שעשוי לעזור לו ולהיות בן בריתו הוא אליוט פינץ', שעד כה היה אחד האנשים הזניחים במאבקי הכוח בלונדון, אך מגלה עניין מסתורי במשפחת וואלאס. כאשר רוח הגורל נושבת, אליוט מוצא את עצמו מועבר לפעילות הפנימית של ארגון הפשע הגדול ביותר בלונדון. ג'ו קול כשון וואלאס, בנו של מנהיג ארגון וואלס האגדי פין וואלס, המנסה למצוא ולהבין מי רצח את אביו, ומי רודף אחריו אסיף רזא מיר כאסיף אפרידי, מאפיונר פקיסטני המתעסק בעסקי ההרואין בלונדון. איש הקשר של הכנופיות למשקיעים בעונה השנייה. סופ דיריסו כאליוט פינץ' לוסיאן מסמאתי כאד דומאני, שותפו לעסקים וחברו הטוב של פין וואלס, המנסה לשמור על הארגון עצמו, ועל השקט בלונדון בכלל מישל פיירלי כמריאן וואלאס, אשתו של פין וואלס שתעשה הכל על מנת לשמור על משפחתה מארק לואיס ג'ונס כקיני, מנהיג של מחנה צוענים ואלין קיין כז'קלין רובינסון מרג'ס רשדי ג'ינג לוסי פיפה בנט-וורנר כשאנון דומאני, בתו של אד ואחותו של אלכסנדר ג'יימס הארקנס בריאן ורנל אורלי שוקה ריצ'רד הרינגטון ג'וד אקוודיקה אממט ג'יי סקנלאן קולם מיני כפין וואלאס אלד אפ סטפן כדארן, צעיר צועני שהרג את פין וואלס דייוויד בראדלי כג'ים, עובד זוטר של ארגון וואלס פאפה אסידו כאלכסנדר דומאני, בנו של אד דומאני ומנהל כל התחום הפיננסי בארגון וואלס אדריאן באואר ריי פנתאקי כג'אבן קפדיה, איש הקשר בין ארגון וואלס ל"משקיעים" גרגורי קונסטנטין גארי קופר אתר האינטרנט הרשמי של כנופיות לונדון (באנגלית) כנופיות לונדון, ברשת החברתית אקס (טוויטר) כנופיות לונדון, ברשת החברתית אינסטגרם "כנופיות לונדון", במסד הנתונים הקולנועיים IMDb (באנגלית) "כנופיות לונדון", באתר Rotten Tomatoes (באנגלית) "כנופיות לונדון", באתר Metacritic (באנגלית) "כנופיות לונדון", במסד הנתונים הקולנועיים KinoPoisk (ברוסית) "'Gangs of London' Cinemax Series Sets Cast". The Hollywood Reporter. https://www.sky.com/watch/gangs-of-london Ritman, Alex (19 במרץ 2019). "Cinemax/Sky Series 'Gangs of London' Rounds Out Cast". The Hollywood Reporter. נבדק ב-15 באפריל 2019. {{cite web}}: (עזרה)
עונת 2004/2005 בליגת כדורגל נשים

עונת 2004/2005 בליגת כדורגל נשים הייתה העונה ה-7 של ליגות כדורגל הנשים בישראל תחת אחריות הההתאחדות לכדורגל בישראל. הליגה נפתחה ב-26 בינואר 2005 לאחר שקבוצות הנשים עתרו לבג"ץ כנגד הטוטו, ההתאחדות לכדורגל, שרת התרבות והספורט, שר האוצר ואחרים בדרישה לבטל האפליה הקיימת במדינה כלפיהן. בעקבות העתירה, הורה בג"ץ לשרת הספורט, לימור לבנת, להשיב תוך 45 יום כיצד היא מתכננת להתמודד עם האפליה הקיימת. בפועל, לא התקבלה תשובת השרה במהלך השנה הזו. הליגה הסדירה כללה 19 קבוצות שחולקו בשלב הראשון לשתי ליגות אזוריות (צפון ודרום). בכל מחוז נערך סיבוב אחד של משחקים (8 או 9 מחזורים) כשארבע הראשונות מכל מחוז עולות לפלייאוף העליון והשאר משחקות בפלייאוף התחתון. לפני תחילת הפלייאוף איפסו את הנקודות. בפלייאוף העליון שיחקו שני סיבובים (14 מחזורים) ובפלייאוף התחתון סיבוב אחד (10 מחזורים). אס"א תל אביב סיימה כאלופת המחוז הצפוני. מכבי חולון סיימה כאלופת המחוז הדרומי. עירוני בת ים זכתה באליפות הפלייאוף התחתון. מכבי חולון, אלופת עונת 2002/2003, הגנה על תוארה וזכתה באליפות בפעם השנייה בתולדותיה. גביע המדינה בכדורגל נשים 2004/2005 Israel (Women) 2004/05, ליגת נשים לעונת 2004–2005 מאתר RSSSF הליגה הלאומית לנשים עונת 2005, דף מארכיון האינטרנט - במקור מ-geocities כדורגל נשים בישראל - ארכיון חדשות 2003–2005 - דפים 1-6, אתר מארכיון האינטרנט - במקור מ-geocities קבוצת הנשים של הפועל פתח תקווה בשנת 2005 דף מארכיון האינטרנט - במקור מאתר "כחול" של אוהדי הפועל פתח תקווה קבוצות כדורגל נשים דורשות מבג"ץ לבטל האפליה, באתר ynet, 19 בספטמבר 2004 החלטה בתיק בג"ץ 8472/04 בג"ץ 8472/04 - קבוצת כדורגל נשים- הפועל באר שבע ואח' נ' המועצה להסדר הימורים בספורט ואח' הקורבן אחרון - המשחק האחרון וסיכום תוצאות קבוצת הפועל פתח תקווה בעונה זו
צבי רוטשטיין

האם התכוונתם ל... הרב דב צבי רוטשטיין - תלמיד חכם ליטאי, מחבר ספרים, חוקר ועורך תורני (תרצ"א - תש"ס / 1930–2000) קיקי (צבי) רוטשטיין – זמר, מלחין, מעבד וחבר ההרכבים להקת חיל התותחנים, "אף אוזן גרון" ו"הכל עובר חביבי".
קרחון ריילי

קרחון ריילי (באנגלית: Riley Glacier) הוא קרחון בארץ פאלמר, בחצי האי האנטארקטי, שבאנטארקטיקה. אורכו של הקרחון 26 קילומטרים; ורוחבו 31 קילומטרים. הקרחון זורם לכיוון מערב, מהצד המערבי של ארץ פאלמר, ונשפך אל תוך מפרצון ג'ורג' השישי, בין הרי טראברס, והר דיקסי. הקרחון מבותר בצורה רבה. הקרחון התגלה ונסקר לראשונה באוקטובר 1936 על ידי המשלחת הבריטית אל ארץ גרהאם בפיקודו של ג'ון רידוך ריימיל. הקרחון נסקר מחדש בשנת 1949 על ידי סקר שטחי חסות איי פוקלנד. הקרחון נקרא על שמו של קוונטין ט. פ. מ. ריילי (Quintin Theodore Petroc Molesworth Riley), עוזר מטאורולוג במשלחת הבריטית אל ארץ גרהאם בין השנים 1934–1937. קרחון ריילי באתר הסקר הגאולוגי של ארצות הברית קרחון ריילי באתר הגאזט האנטארקטי המשווה SCAR של ממשלת אוסטרליה מזג אוויר נוכחי מעודכן בקרחון ריילי תחזית מזג אוויר עדכנית ארוכת טווח עבור קרחון ריילי נתוני מזג אוויר היסטוריים עבור קרחון ריילי גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי
קפה וסיגריה

קפה וסיגריה הוא סינגל שהוקלט על ידי הראפר הישראלי נצ'י נצ'. השיר יצא לאור ב-13 באפריל 2014, כסינגל מתוך אלבום האולפן השלישי של נצ'י נצ', "בור ועם הארץ", על ידי חברת התקליטים מאד מאן. פזמון השיר לקוח משיר באותו שם בביצוע קוקו מאילת. השיר נכתב והולחן על ידי רביד פלוטניק והופק על ידי ניר דנן וטונה. השיר הוא בסגנון ההיפ-הופ אשר מאפיין שירים נוספים מתוך האלבום. מילות השיר כוללות אזכור לשירו של ברי סחרוף, "לב שלם". השיר זכה לשבחים ממבקרי המוזיקה, ואף הושמע רבות בתחנות הרדיו. במצעד הרשמי של גלגלצ, הגיע השיר בשיאו למקום ה-9. כמו כן, השיר היה מועמד לתואר "שיר השנה" במצעד של התחנה, אך לא הצליח להגיע אליו. נכון לנובמבר 2023, צבר למעלה מ-3.6 מיליון צפיות באתר יוטיוב, וכן למעלה מחצי מיליון השמעות ברשת הזרמת המדיה ספוטיפיי. לדף השיר באתר הספרייה הלאומית נועם ברדין, ‏"ההיפ הופ הישראלי בא להצלה? שטויות". נצ'י נצ' עושה סדר, באתר ‏מאקו‏, 9 בספטמבר 2015 Ravid Plotnik - רביד פלוטניק (Ft. Nir Danan - ניר דנן) – Kafe VeSigaria - קפה וסיגריה (באנגלית), נבדק ב-2020-04-17 מאת אורי זר אביב, נצ'י נצ' לומד לקבל את הניגודים שבו באהבה גדולה. ריאיון, באתר טיים אאוט, ‏2015-09-02 המצעד השבועי 19.06.2014, באתר glz.co.il רביד פלוטניק (נצ'י נצ') - Ravid Plotnik, באתר www.facebook.com רביד פלוטניק - קפה וסיגריה / Ravid Plotnik - Coffee & Cigarettes, סרטון באתר יוטיוב (אורך: 5:15) קפה וסיגריה (נצ'י נצ'), נבדק ב-2020-04-17
Everything (תוכנה)

Everything היא תוכנה חופשית, המאפשרת חיפוש מהיר יותר של קבצים ותיקיות במערכת ההפעלה Windows, ביחס לאפשרות החיפוש הסטנדרטית. Everything משיגה את יתרון המהירות, בכך שהיא יוצרת, עם התקנתה, אינדקס של שמות התיקיות והקבצים במערכות הקבצים NTFS ו-ReFS ומעדכנת אותו כל העת, אך לא שומרת ומחפשת את תוכן הקבצים עצמם. Everything נוצרה לראשונה בשנת 2004 על ידי דייוויד קרפנטר. צורת העבודה של התוכנה היא יצירת אינדקס של שמות הקבצים והתיקיות במערכות NTFS ו-ReFS (מערכות הקבצים של Windows) מיד עם התקנתה. לאחר מכן, ממשיכה Everything ומתעדכנת כל העת על שינויים במערכת הקבצים (בכל פתיחה מחדש של התוכנה). בעקבות העובדה כי Everything לא שומרת את תוכן הקבצים עצמם, אלא רק את שמות הקבצים והתיקיות ועל-פיהם מבצעת את החיפוש, נחשב החיפוש ב-Everything למהיר הרבה יותר מפעולת חיפוש סטנדרטית ב-Windows. להמחשה, זמן יצירת האינדקס של כלל הקבצים במערכת ההפעלה בעזרת Everything יערוך שנייה אחת בלבד בהתקנות Windows חדשות (כ-120,000 קבצים) וכדקה אחת בלבד במערכות עם כ-1,000,000,000 קבצים (וממילא, בהתאם לכך גם זמן החיפוש). גם ביחס לצריכת משאבים וזיכרון, נחשב Everything לכלי ידידותי ונוח, כאשר על כ-1,000,000,000 קבצים צורכת התוכנה רק כ-75MB RAM ו-45MB מתוך שטח הכונן. Everything מציעה גם אפשרות חיפוש של קבצים מסוג ספציפי בלבד (לדוגמה, רק קובצי וידאו או מסמכים / רק קובצי וידאו מסוג MP4). מדיה וקבצים בנושא Everything בוויקישיתוף אתר האינטרנט הרשמי של Everything איתי שמושקוביץ, חיפוש במחשב: הכל כלול ב-"Everything", באתר ynet, 12 בינואר 2009 Any way to schedule when it does it's indexing? - voidtools forum, www.voidtools.com FAQ - voidtools, voidtools.com
Playlist: The Very Best of Toni Braxton

Playlist: The Very Best of Toni Braxton (רשימת שירים: הטוב ביותר של טוני ברקסטון) הוא אלבום הלהיטים הרביעי של זמרת ה-R&B האמריקאית טוני ברקסטון אשר יצא כחלק מסדרת אלבומים של חברת סוני BMG והופץ על ידי חברות הבת שלהם לגסי רקורדס ולה-פייס רקורדס. אלבום הלהיטים יצא לאור בארצות הברית ב-28 באוקטובר 2008. האוסף מכיל את השירים המצליחים ביותר של ברקסטון לצד מספר שירים פחות מוכרים וגרסת רמיקס לשיר "Spanish Guitar". סך הכל מכיל האלבום 14 שירים. בשנת 2013, יצאה מהדורה מחודשת לאלבום הלהיטים, אשר חלק משירי האלבום המקורי הוחלפו בשירים אחרים פחות מוכרים של ברקסטון. גם מהדורה זו כללה 14 שירים. "He Wasn't Man Enough" "Hit the Freeway" "You Mean the World to Me" "Un-Break My Heart" "How Could an Angel Break My Heart" "Maybe" "You're Makin' Me High" "How Many Ways" "Seven Whole Days" "A Better Man" "Breathe Again" "I Belong to You" "Let It Flow" "Spanish Guitar" האלבום Playlist: The Very Best of Toni Braxton באתר Discogs האלבום Playlist: The Very Best of Toni Braxton באתר ספוטיפיי בייביפייס, וסל בנפורד, קית' קרוץ', דייוויד פוסטר, וינסנט הרברט, הקס הקטור, רודני ג'רקינס, אנדראה מרטין, איוואן מטיאס, הנפטונז, אל.איי ריד, דארלי סימונס, ברייס ווילסון
לס גרינברג

לסלי סמואל גרינברג (באנגלית: Leslie Samuel Greenberg; נולד ב-30 בספטמבר 1945) הוא פסיכולוג קנדי יליד יוהנסבורג, דרום אפריקה, ואחד ממפתחי הטיפול ממוקד הרגש. הוא פרופסור אמריטוס לפסיכולוגיה באוניברסיטת יורק בטורונטו, וגם מנהל המרפאה לטיפול ממוקד רגש בטורונטו. מחקריו מתייחסים לשאלות הנוגעות לאמפתיה, תהליך פסיכותרפיה, הברית הטיפולית ורגש בתפקוד האדם. גרינברג למד הנדסה ועבד כמהנדס לפני שעשה את הדוקטורט שלו בפסיכולוגיה באוניברסיטת יורק בשנת 1975. עם המנחה שלו לורה נורת 'רייס, שלמדה אצל קרל רוג'רס באוניברסיטת שיקגו, הוא החל לבצע מחקר בפסיכותרפיה, בניסיון ליצור מודל מתמטי של אינטראקציות בין מטפל למטופל בשימוש בטכניקות של ניתוח משימות. הוא הושפע גם בתחילת הקריירה שלו מהמודל הקונסטרוקטיביסטי של חואן פסקואל-לאון. תפקידו האקדמי הראשון היה באוניברסיטת קולומביה הבריטית בפסיכולוגיית הייעוץ, והוא סיים לימודי חינוך במכון לחקר הנפש בקליפורניה בשנת 1981. בתחילה הוכשר בגישת טיפול מרוכזת לקוח, לאחר מכן הוא אימן בטיפול בגשטאלט ובמשך השנים נחשף לגישות רבות אחרות הכוללות טיפול מערכתי- אינטראקטיבי, פסיכודינאמי וקוגניטיבי. הוא שב לאוניברסיטת יורק בשנת 1986 כפרופסור לפסיכולוגיה. מתוך הכרות עם שיטות אלה ובשיתוף תפיסות מתאוריית ההתקשרות ייסד יחד עם סו ג'ונסון את הטיפול הזוגי ממוקד הרגש. גרינברג פרסם מאמרים רבים והיה שותף לכתיבת הספרים העיקריים בנושא גישות ממוקדות רגש לפסיכותרפיה. הוא חבר מייסד של החברה לחקר שילוב פסיכותרפיה (SEPI) ונשיא עבר של החברה למחקר פסיכולוגי (SPR), ממנו קיבל את פרס הקריירה למחקר מכובד בשנת 2004. האיגוד הפסיכולוגי הקנדי העניק לו את הפרס המקצועי לתרומות מכובדות לפסיכולוגיה כמקצוע, והאגודה הפסיכולוגית האמריקאית העניקה לו את פרס ה- APA על תרומות מקצועיות מכובדות למחקר יישומי ואת פרס קרל רוג'רס. הוא שימש כחבר מערכת של כתבי עת רבים בתחום הפסיכותרפיה, כולל Journal of Clinical Psychology, Journal of Consulting and Clinical Psychology, Journal of Family Psychology, Journal of Marital & Family Therapy, Journal of Psychotherapy Integration and Psychotherapy Research . "Emotion-Focused Therapy Clinic". York University. נבדק ב-13 בדצמבר 2015. {{cite web}}: (עזרה) "Leslie Samuel Greenberg - Institut für Emotionsfokussierte Therapie (IEFT), München" (בגרמנית). אורכב מ-המקור ב-22 בפברואר 2016. נבדק ב-13 בדצמבר 2015. {{cite web}}: (עזרה) "Leslie S. Greenberg: Award for Distinguished Professional Contributions to Applied Research". American Psychologist. 67 (8): 695–697. בנובמבר 2012. doi:10.1037/a0030302. PMID 23163463. {{cite journal}}: (עזרה) "Faculty of Health: Leslie S. Greenberg". York University. אורכב מ-המקור ב-13 בדצמבר 2015. נבדק ב-13 בדצמבר 2015. {{cite web}}: (עזרה) "Curriculum Vitae: Leslie Greenberg". בספטמבר 2005. אורכב מ-המקור ב-17 במאי 2015. נבדק ב-13 בדצמבר 2015. {{cite web}}: (עזרה)
הדיוויזיה ה-52 (בריטניה)

הדיוויזיה ה-52 של הצבא הבריטי (לואולנד) היא דיוויזיה בריטית אשר לחמה במלחמות העולם. הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים. בקיץ 1914 גויסה הדיוויזיה והחלה באימונים, וביוני 1915 לחמה במהלך המערכה בגליפולי כחלק מהקורפוס השמיני. בקיץ 1916 נשלחה הדיוויזיה למצרים, ובאוגוסט אותה שנה היא לחמה בקרב רומני. בשנת 1917 לחמה הדיוויזיה בקרב עזה הראשון ובקרב עזה השני, ולאחר מכן מילאה חלק חשוב בהבסת העות'מאנים בקרב עזה השלישי ואף נטלה חלק בכיבוש ירושלים. באפריל 1918 הועברה הדיוויזיה לחזית המערבית, שם לחמה במהלך מתקפת מאה הימים, ובכלל זה במהלך הקרב השני על הסום וקרב אראס. לאחר המלחמה, בשנת 1919, שוחררו חייליה והדיוויזיה פורקה. בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-15 (הסקוטית). לאחר הפינוי מדנקירק נשלחה הדיוויזיה לצרפת כחלק מחיל המשלוח הבריטי השני, אולם פונתה תוך זמן קצר במסגרת מבצע אריאל. הדיוויזיה התאמנה בלוחמה הררית, והייתה מיועדת למבצעים בנורווגיה, אולם בסוף מבצעים אלו לא יצאו אל הפועל. בקיץ 1944 הוכפפה הדיוויזיה תחת פיקוד הארמייה המוטסת הראשונה, ואף תוכננה ליטול חלק במבצע מרקט גארדן, אולם לבסוף חלקה במבצע בוטל. בסתיו 1944 נשלחה הדיוויזיה להולנד, שם לחמה בקרב שפך הסכלדה, כחלק מהארמייה הקנדית הראשונה. לאחר מכן לחמה הדיוויזיה בקרבות בגרמניה עד סוף המלחמה, כאשר הקרב האחרון שנטלה בו חלק היה הקרב על המבורג. בשנת 1946 פורקה הדיוויזיה, ובשנת 1947 הוקמה הדיוויזיה הסקוטית ה-51/52, אולם היא פוצלה בשנת 1950 לחטיבה ה-51 (היילנד) ולחטיבה ה-52 (לואולנד), אשר הפכו בשנת 1961 לפיקודים מחוזיים, וכיום הם מהווים את גדודי המילואים של הרגימנט המלכותי של סקוטלנד. ג'ון גריינג'ר, "הלחימה על ארץ ישראל-1917", הוצאת מודן והוצאת 'מערכות' של צה"ל, 2012. פילדמרשל ארצ'יבלד פרסיוול ויוול, מסעי המלחמה בארץ ישראל, הוצאת אריאל, 2007. הדיוויזיה ה-52
The Best So Far

The Best So Far (בעברית: הטוב ביותר עד כה) הוא אלבום הלהיטים השלישי של הזמרת האמריקאית טוני ברקסטון אשר הופץ באופן אקסקלוסיבי בברזיל. האלבום מכיל את 14 השירים המצליחים ביותר בקריירה שלה ברקסטון כמו השירים "Un-Break My Heart",‏ "He Wasn't Man Enough" ו-"Breathe Again". עם יציאתו נכנס אלבום הלהיטים אל המקום השני במצעד האלבומים שבברזיל. אלבום הלהיטים יצא במקביל לאלבום האוסף The Essential Toni Braxton, אשר יצא בשאר העולם מלבד ברזיל. כל השירים אשר הופיעו ב-"The Essential" הופיעו גם באלבום הלהיטים הזה, מלבד השיר "Spanish Guitar", שהופיע באלבום הלהיטים הזה, אך באלבום השני הופיע במקומו רמיקס לשיר "Royal Garden". בנוסף לכך, אלבום הלהיטים זכה להצלחה בברזיל כאשר הגיע למקום השני במצעד האלבומים הברזילאי ולמעמד פלטינה ברזילאית. מידע על האלבום The Best So Far באתר MusicBrainz Nielsen Business Media Inc, Billboard, Nielsen Business Media, Inc., 2007-06-23. (באנגלית) CERTIFICADOS – Pro-Música Brasil, pro-musicabr.org.br
שדה השלג פרסל

שדה השלג פרסל (באנגלית: Purcell Snowfield) הוא שדה שלג, במרכז האי אלכסנדר, שבאנטארקטיקה. רוחבו של שדה השלג 28 קילומטרים. שדה השלג ממוקם בין החלק המזרחי של הרי קולברט, לבין החלק המערב של רכס דאגלס. הרמה מופתה בשנת 1960 על ידי דרק סירל (Derek J.H. Searle) מסקר שטחי חסות איי פוקלנד, על בסיס תצלומי אוויר שצולמו על ידי משלחת החקר האנטארקטית רון בין השנים 1947–1948. שמה של הרמה ניתן לה על ידי הוועדה המייעצת לשמות אנטארקטיים של בריטניה. הרמה נקראת על שמו של המלחין האנגלי הנרי פרסל; וזאת בדומה לאתרים סמוכים רבים באזור אשר נקראו על ידי הוועדה המייעצת על שמם של מלחינים ויצירות מוזיקליות. שדה השלג פרסל באתר הסקר הגאולוגי של ארצות הברית שדה השלג פרסל באתר הגאזט האנטארקטי של ממשלת אוסטרליה שדה השלג פרסל באתר הגאזט האנטארקטי המשווה SCAR של ממשלת אוסטרליה שדה השלג פרסל באתר mindat גאזט השמות האנטארקטיים הרשמי של ארצות הברית מידע גאוגרפי והיסטורי מידע היסטורי על מתן שמות אתרים באזור